**Adâncul Dragostei sublime**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adâncul Dragostei sublime

Adâncul Dragostei sublime

E un Izvor viu, de nesecat

Din care se bea ne-ncetat,

Şi nu va scade în mărime

Vremii supus, de cercetat

Oricât ar fi,... de-analizat.

Căci în imensa-i adâncime

Va fi-un mister de studiat

Pentru pâmântul nou creat,

Şi-o lume-n sfântă isteţime

Prilej preasfânt de meditat

Ce-l vor dori, aprofundat.

Adâncul Dragostei sublime

E un mister, de ne-ntâlnit

Ascuns în Cel Nemărginit,

Şi mintea prin a sa micime

Nu poate-ajunge-n infinit

Căci spaţiul ei, e mărginit.

În cercetările care-s infime,

Stagnează-n scopul urmărit

Prin străduinţa-n nesfârşit

De-a dezlega taine divine,

Pentru că omul,...ce-i zidit

De la aceasta a fost oprit!

Şi nimeni, ce-ar dori să ştie

Ce calcule I-au stat la bază

Şi prin cuvântul Ei creează,

N-o va-nţelege-n măiestrie

Prin taina ascunsă ce viază

Şi pentru Sine o păstrează,

Cum S-a născut din veşnicie

Şi pentru lume Ea lucrează

Şi-n raze de-aur luminează,

Spre-a ţine toate-n armonie

Şi-a omului conştiinţă trează

Prin forţa care guvernează.

Flavius Laurian Duverna